یئنی ایل بایرامی موناسیبتی ایله تعطیله چیخان ایران‌لی توریستلر، موغلانین مارماریس ائلچه‌سینه آخین ائتدی.
ائلچه‌ده‌کی هتللره یئرلشن ایران‌لیلار ایلک اولاراق اوزون‌یالی ساحلی و یات لیمانین‌دا یئریییشه چیخدی.
ایران‌دان توریست گتیره‌ن توریزم یئتکی‌لی‌سی اسماعیل اؤزبوزداغ، وئردیگی آچیقلامادا، ایران‌لی توریستلرین اوزون سوره‌ن بیر بایرام یاشادیقلارینی، مرمره‌ده بایرام مدتین‌ده ۲ مین ایران‌لی‌نین تعطیل گئچیره‌جگینی سؤیله‌دی.
ایران‌داکی ارز قیمتی آرتیشین‌دان دولایی تورکیه‌یه گله‌جک توریست ساییسین‌دا آزالما گؤرولسه ده مارماریسین بو وضعیت‌دن چوخ ائتکیلنمه‌یه‌جگینی دیله گتیره‌ن اؤزبوزداغ، "نؤوروز، ۶ آوریله قدر داوام ائد‌ن اوزون بیر بایرام. ایران‌داکی ارز آرتیشینا گؤره توریست ساییسین‌دا دوشوش وار. مارماریسین بوتیک قورولوشون‌دان اؤترو گئچن ایلده‌کی رقملره چاتماغا چالیشیریق. مارماریس مؤقعیتین‌دن اؤترو بیر آز داها شانس‌لی. رزرواسیونلاریمیز داوام ائدیر" دئدی.
ایران‌لی توریستلر، هتللرین‌ده بایرام قوتلاماسی ائتمه‌یه باشلادیلار.
